钦定古今图书集成/明伦汇编/闺媛典/第038卷 > 皇清二 > 凌国士妻白氏
## 钦定古今图书集成/明伦汇编/闺媛典/第038卷 > 皇清二 > 凌国士妻白氏

按《贵州通志》：白氏，贵定县平伐司人。事姑勤谨。姑病痿痹，手不任箸，每食，白举匕以饭姑，视寒暄以易床褥。夜则坐姑傍假寐，衣不解带，倾奁延医，不效，则割肌和药以进，姑疾遂瘳。邻妪闻之，咸劳慰孝妇，白正色曰：“妇事姑，如子事父，臣事君，吾行吾事耳，何劳苦焉。” 康熙十一年，耆老闻于县令，旌之。